
Ord. 
Occasione supplieationum a nonnullis AA. RR. DD. Decanis Nobis exhibitarum, methodum in 31. 
celebrandis Congregationibus decanalibus observandum, litteris eursoriis Nr. V. sub 19. Julii 1868 De Congrega- 


Nr. Ord. 33. praeseripsimus. bri pos 


In sequelam: moxfatae Currendae a 9 Decanatibus relationes de habitis ibidem conventibus cleri stituendis, Re- 


T" : i ; Be TOEI . . Solutiones 
curati accepimus, nonnulli autem DD. Decani celebrationem istorum congressuum ad annum cur: y dalitia A 


rentem distulerunt, caeteri vero silentium altum in hae causa observant. . stinentiz 


Tam istae relationes quam aliorum silentium in hae gravi disciplinae ecclesiasticae materia, Id 


urgent pastoralem solicitudinem Nostram, ut Vobis Fratres ae Cooperatores Nostri in vinea Dominiustis liquori- 
brevi exponamus : Congregationes istas, quae etiam Synodi decanales, comitia parochorum et collegia P"* Jejunia 

i "x i ; a populo ob- 
sacerdotum vocari solebant, lege ecclesiastica esse praescriptas, antiquo usu gaudere, et hisce prae-servari solita, 


sertim temporibus, si rite peragentur maxime fore profieuas et utiles, adeoque quamprimum. in om- P?!f»rmitatem 
; ) i expositione 


nibus: Decanatibus statis temporibus ex praesenti ordinatione Nostra celebrandas esse. In hae vero et processione 


expositione difficultates circa correctionem fraternam a multis obmotae, nee non postulata graviora aimo rem 


resolventur. Haud ambigi potest, decanales congregationes in militantis Ecclesiae. ordine- fundanri. cientes. Dere- 


2 s ) : j s AY * Colleetionibus 
Haec enim dicente S. Chi ysostomo (homil. de expuls. sua) est illa, quam Sponsus in Cauticis Canti Bir. indue 


corum terribilem vocat, ut castrorum aciem ordinatam. Haec est illa, de qua apud Zachar. Do- dis et domo 


. "o ; T VS AEN l :. pro emeritis 
minus dicit: ,Cireumdabo domum meam ex iis, qui militant mihi.“ Sunt autem, qui militant, anti Sacerdotibus 


stites, doctores, sacerdotes, qualis erat Timotheus, quem Apostolus hortatur: ,Labora sicut bonus  erigenda. 
miles Jesu Christi.^ "Vos ergo charissimi filii ad hanc sanctissimam et potentissimam militiam VE Lut yanda 
cati, quatenus bono certamine consummato ab immortali Principe pastorum immarceescibilem. gloriae gxregatione 


coronam aceipiatis, unius ductum sequi, et viva fide, spe inconcussa, ardentique charitate uniti esse 'eeolvende- 

debetis, ut de vobis dieatur: ,Egressi sunt omnes filii Israel et pariter congregati quasi vir unus." 
(1. Reg. 18.). 

Firmus itaque cum Antistite vestro nexus, canonica obedientia, quam vovistis roboratus, spi- 
rituum adunatio, disciplinae ecclesiasticae zelosa observantia, strenua et rationabilis in proeliis 
Domini fortitudo, ad reportandam victoriam necessario requiruntur. 


Cum vero quotidiana experientia docet, quod in humanis etiam optimis ordinem mutari, leges 
dissolvi, mores vitiari frequentius contingat, hinc in illis conservandis ae innovandis continua cura 
adhibenda est. Quapropter in Ecclesia institutae sunt synodales convoecationes Pastorum et Mini- 
strorum, non solum generales, aut quae totius sunt provinciae vel dioecesis, sed etiam particulares, 
quae per singulos Deeanatus aliquoties in anno fiunt. 


In Conciliis ea vel proponi vel agi solent, quae summopere conducunt ad eonciliandas in doc- 
trina discordias, ad Religionem amplifieandam, ad ecclesiasticam disciplinam retinendam et instau- 
randam, ad grassantes errores extirpandos, atquae ad vesanae incredulitatis pestem — profligandam. 


In Congregationibus autem decanalibus inquiritur, num proseripta Synodalia et Episcopi 
mandata observentur. Hic sacerdotes condecanales seu inferioris ordinis acies medio scerutiniorum 
lustrantur, fraterna correctione et exhortatione mutua emendantur, hie ad pugnas spirituales arma 
expediuntur, scilicet necessaria scientia ad officia sacerdotalia rite obeunda, mutua istruectione et 
collationibus fovetur et augetur. Tali ratione datum est Episcopis opportanum medium morum 
doctrinae saerorumque rituum ignorantiam eliminandi, vitae disciplinam servandi, gregemque 
universum fruetuose et efficaciter pascendi et custodiendi. Quamobrem sapientia et pietate emi- 
nentes viri ecclesiastici siguanter vero S. Carolus Bor. et doctissimus Benedictus PP. XIV., conside- 
rando, quantum decanales congressus Ecclesiae bono conducunt, eos qua salubre remedium contra 
ignorantiae tenebras, scandala et disciplinae sacrae contemptum, quae in Clero abominationem de- 
solationis, et consequenter in populo horribilem animarum stragem efficiunt, determinatis regulis 
instituerunt. 


In exordio scopus hujus institutionis in eo principaliter versabatur, ut S. Theologiae studium 
et aliorum, quae curam animarum et Sacrorum administrationem concernunt, in Sacerdotibus pro- 
moveatur. Hine in Epla S. Basilii M. ad Chylonem legitur, Eppos observasse illo tempore cogere 
sacerdotum conventus, in quibus colloquia mutua de rebus spiritualibus fiebant, eaque nunquam 
intermissa fuisse, quia conferentiae de mysteriis fidei, de scriptis Apostolorum et veritatibus Evan- 
geli non exiguos fructus attulerunt. In constitutionibus Riculphi Eppi Svessyonensis saec. IX. 
legimus: „Rationi quoque proximum est, ut statuto die per singulas decanias presbyteri simul con- 
veniant, et de his, quae in eorum parochiis accidunt, sermonem habeant.“ 


Hujus itaque institutionis perspecta utilitate, nulla proximis saeculis — (leg. Biblioth. Lucii 
Ferraris) — Synodus aut provincialis aut dioecesana fuit, que legem de coetibus istis, eum in ur- 
bibus, tum per Dioecesim habendis non tulerit, aut latam semel eonfirmaverit. Sacra vero Congre- 
gatio Cone. pro omnibus Episcopis super modo conficiendi relationes status Ecclesiarum suarum 
exhiberi solitas, sequentem posuit quaestionem (8. & C. 3 Art. XIV.) „An habeantur conferentiae Theo- 
logiae moralis, seu Casuum conscientiae et etiam ss. rituum, et quot vicibus habeantur, et qui illis 
intersint, et quinam profectus ex illis habeatur?“ 

Ad quem loeum Benedictus XIV. (Instit. 32. n. 7.) observat: „Si Sedi Apostolicae parendum 
est, ut nemo dubitat, eosdem quoque Clericorum Conventus habendos esse nemo infieiabitur.^ Sanetis- 
simus Dom. Pius PP. IX. in Epistola sua ad Cardinales, Arch.-Eppos et Episcopos Imperialis ae 
Regiae Austriacae Ditionis dd. Romae 17. Martii 1856 data sequentia scribit: 

„Ne vero in sacerdotibus, qui doctrinae et lectioni attendere debent, quique obstricti sunt 
„officio docendi populum ea, quae scire omnibus necessarium est ad salutem et ministrandi Sacra- 
„menta, sacrarum disciplinarum studium unquam exstinguatur, aut languescat industria, optatissimum 
„Nobis est, ut a Vobis, ubi fieri possit, in omnibus vestrarum Dioecesium regionibus, instituantur 
„opportunis regulis congressus de morum praesertim Theologia, ac de ss. ritibus, ad quos singuli 
„potissimum Presbyteri teneantur accedere, et afferre scripto eonsignatam propositae a Vobis quae- 
„Stionis explicationem, et aliquo temporis spatio a Vobis praefiniendo, inter se disserere de morali 
„Theologia, deque ss. Rituum disciplina, postquam aliquis ex ipsis sermonem de sacerdotalibus 
„officiis habuerit." 

Temporum successu, congregationes istae tantum excultae sunt, ut in dioecesibus, in quibus 
Synodi ob earundem amplitudinem, parochorum inopiam, itinerum difficultatem, vel ob alia impe- 
dimenta celebrari nequibant, Episcopi easdem Synodis substituere, et ita ovium suarum indigentiis 
bonoque spirituali prospicere coacti fuerint. 

„Qua in re — dicente Benedicto PP. XIV. (de Synodo dioec. L. I. C. I. V.) praestat audire 
„S. C. €. Cum Episcopus Canariensis occasione visitationis sacr. liminum praefatae Congregationi 
„Sacrac de statu Ecclesiae suae relationem exhibendo eidem signifieasset, impossibile sibi esse Dioe- 
,€esanam Synodum convocare, eadem S. Congr. Cone. litteris 1720 ad eum datis rescripsit: ,Pri- 
„mum difficultates dioecesanae Synodi congregandae Nobis ob oculus ponis, et eae quidem maximae 
„Sunt, vetantque profecto omnem ecclesiasticorum conventum fieri. Verum S. Congregatio certior a 
„te fieri cupit, an in unaquaque insula possent per singulos annos, definito a te per edictum loco 
„ac die, aut omnes aut major Clericorum pars, quibus Synodo interesse jus est, commode coire, 
„vices suas uni aut pluribus procuratoribus delegaturi, et an qui electi fuerint, possent accepto 
„authentico legationis suae testimonio, statuto pariter tempore te convenire, ut referrent suarum 
,Leclesiaruim statum, Cleri et populi mores, religionem, pietatem, templorum decus, piorum locorum 
„administrationem, caeteraque omnia, quae opus forent.  Collatis tunc ipse consiliis, quid agendum 
„esset imperares, veluti de Synodi sententia, imperataque illi ad suos adducerent, eurarentque per- 
„tectum iri. Id enimvero Synodi speciem obtineret, maximumque inde fructum caperes, quippe quid 
„Ubique tuae dioecesis agatur, penitus internosceres, habitoque cum gravissimis viris, quales hujus- 
„modi procuratores creandi essent, sermone, melius universis Ecclesiae tuae rebus consuleres." 

Convertamus nune oculos ad celebrem splendidamque Ecclesiae Poloniae antiquitatem, quae vigore 
ecclesiastico florens, magnis pietate et sapientia universo orbi catholico notis Episcopis ornata, nun- 
quam non íidelissimam Vicarii Christi et acerrimam sanae doctrinae libertatisque ecclesiasticae se 
exhibuit filiam. Loquatur haec praeclara antiquitas, detque testimonium institutioni, cujus proh dolor 
nee vestigium in Dioecesi Nostra superest. Inprimis commemorari meretur Bernardi Cardinalis Macie- 
jowski Arch. Eppi. Gneznensis Epistola pastoralis ex Petricoviensis Synodo Provinciali Idibus Octobris 
1607 data, et a S. C. S. Concilii Trid. interpretum pro usu Clericorum et ecclesiarum Regni Poloniae 
recognita. Hane celebrem epistolam Praedecessor noster Stanislaus Siecihnski (1610 f 1619) ab 
universo Dioecesis istius Clero observari mandavit, et b. m. Joannes Wezyk in Synodo dioec. 
Premisliensi 1621 die 3. Martii celebrata mandatum antecessoris sui renovando sub interminatione 
divini judicii et poenis arbitrariis praecepit, ne quisquam e Clero dioecesano vel minimum quidem 
a praescripto dictae Pastoralis discedere audeat. In hujus itaque Epistolae, quam etiam Theodorus 
Potocki Arch. Epps. Gneznensis in decanalibus Congregationibus relegi mandavit, ultimo Capite de 
Congregationibus Cleri per Decanos rurales faciendis statuitur: „quatenus Decani rurales bis in 
„anno, eireulato processu, omnes parochiarum rectores, commendarios et vicarios eorum tempore 
„ac loco, quae magis opportuna videbuntur, convocent, cantataque Missa de Spiritu S. et oratione 

„brevi, qua potissimum causas atque fructus convocationis hujus explicent, praehabita, hanc ipsam 
„epistolam pastoralem, eum aliquot Synodi decretis, quae ad illos pertinent, legant, subindeque 
„an aliqui illorum residentia, cura et reperatione ecclesiarum, praedicatione verbi Dei, doctrina 
,uecessariorum ad salutem, administratione Saeramentorum, in sacrificiis saeramentalibusve, pietate 
„in pauperes, officio in defunctos, bonorum vel jurium ecclesiasticorum tuitione, vita denique et 
„moribus, a praescripto illius defecerint sedulo inquirant; et quos opus fuerit fraterne admoneant, 
,reprehendant, corrigant, vel si id gravitas exeessuum postulet, aut contumaces fuerint, ad 
„ordinarium loci deferant. Si quae item scandala, vel necessitates ecclesiarum, aut casus explicatu 
,diffieiliores oceurerint, inito eum aliis consilio, quod optimum et maxime ad rem facere videbitur, 
,Statuant, decidantque; vel si res majori egeat indagine, a Loci ordinario perquirant." 

Celebris memoriae Episcopus Cracoviensis Martinus Szyszkowski in Reformationibus generalibus 
ad clerum et populum in Synodo dioecesana 10. Febru. 1621 sancitis et promulgatis, Cap. VI. 
provocando ad Synodum provincialem, in qua — ut meminit — officia Congregationum Decanalium 
praeclare et accurate descripta erant, modum practicum pro iisdem celebrandis fuse et distincte prae- 
scribit, atque methodum juxta quam inquisitio de vita et honestate clericorum peragenda esset exponit. 


Praedecessor noster Christophorus Szembek, cujus memoria in benedictione sit, supradictae 
Epistolae Pastoralis Cardinalis Bernardi insistendo, congregationes Deeanales celebrari praecepit, 
prouti videre est in Constitutionibus Synodi dioec. Praemisliensi 11. et 12. Julii 1723 Cap. 33. 
ubi de Officiis Decanorum foraneorum tractans mandavit, „quatenus eorum quilibet, si non bis in 
„anno, ut ex praescripto Juris tenetur, tune saltem semel, loco et tempore opportuno, circulato 
„prius processu, praepositos, parocho, comendarios aliosque beneficiatos convocet, cum eisque congre- 
„gationem instituat. Missaque de spiritu Sto., et alia pro fratribus sacerdotibus defunctis absoluta, con- 
„gregati post brevem exhortationem, mutuo cum fratribus de occurrentibus negotiis conferat; de moribus, 
„honestate vitae Cleri ae populi, de eura animarum , administratione Sacramentorum, de devotionibus 
„ad populum observari debitis, de necessitatibus spiritualibus Ecclesiarum, tum de negligentiis, 
„excessibus, seandalis ae delictis, primo cleri, ministrorumque Ecclesiae, deinde populi, investiget 
„ac inquirat. Et quideunque sive in persona spirituali sive saeculari, a recto status sui, vocationis 
„&c officii, aut contra edicta deviatum compererit, Officio nostro denuntiet. Parocbi autem de 
„praemissa omnibus, ad status et vocationis cujuscunque Clerici interrogati, fideliter ac veraciter 
,recognosceant. Alias se complices delictorum et peccatorum, reosque esse sciant ex generali 
„Regula Juris: Qui eum possit non vetat, jubet.“ Supra memoratus p. m. Theodorus Potocki 
Arch. Epps. Gneznensis in Pastorali Epistola sua Decanis for. mandat: „Congregationem bis itidem 
„in anno instituite, in congregatione sequentia peragite. 1.  Praesupposita ordinaria praxi, post 
„piam solitamque adhortationem debitamque casuum resolutionem volumus in Octobri Maciejovianam 
,Pastoralem Epistolam religi, in Majo Nostram. 2. Admoneat unumquemque ut si scandalum, 
,üoeivamque peecati habitualitatem alterius noverit, revelare sibi non vereatur, delinquentemque 
„Semel monitum, si resipiscere detrectaverit, Officio manifestet.“ In Synodalibus Constitut. Dioecesis 
Posnaniensis de anno 1720 statutum legimus: Post Missam Decanus Congregationem incipiet, absentium 
excusationes ponderabit, et si opus fuerit, poenam 5 marcarum contra illos publieabit. Correc- 
tionem fraternam more solito, et in Capitulo cathedrali observato non intermittet. Resolutionem 
questionum perlegent vel memoriter recitabunt, illi, quos Decanus nominaverit ad resolvendum. 
In Ordinationibus b. m. Michaelis Georgii Poniatowski Eppi. Plocensis reperitur die 30. Maji 1774, 
ad universum Clerum edita ordinatio de modo celebrandi Congregationes Decanales, in qua sub 
Nr 8. Correctio fraterna seu Serutinium de vita et moribus cujuscunque sacerdotis condecanalis 
praescribitur. 

Ultimo adducimus gloriosae memoriae Venceslaum Hieronymum Sierakowski, cujus indefessae 
solicitudinis circa Decanales Congregationes argumenta in archivo Consistoriali extant, et post 
cujus ad Arch. Eppalem Sedem Leopoliensem promotionem de celebratione synodorum decanalium in 
hae dioecesi nulla vestigia reperiuntur. Hie magnus Antistes, splendor Episcopatus Poloni, in 
ordinationibus, declarationibus et resolutionibus suis, quas post conventus cum Decanis foraneis 
in annis 1746, 1747, 1748, 1749, 1152, 1158, habitos ad universum Clerum promulgabat, statuit, 
quatenus iidem Decani binas singulis annis congregationes irremissibiliter, praevio processu cursorio 
ad Clerum sui Decanatus, instituant atque, dum serutinia super vita et moribus uniuscujusque fiunt, 
eadem secrete seorsive excipiantur. Notamus hic, quod in pluribus ordinationibus per omnes fere 
Synodos, excepta supraeitata Szyszkowskiana, respectu Congregationum decanalium modus easdem 
eogendi et celebrandi tamquam omnibus bene notus praesupponi soleat. 

Videant itaque Charitates Vestrae, quanta observantia huic institutioni in ecclesiastico jure 
fundatae, ab eodem requisitae atque usu venerandae antiquitatis obfirmatae, ab omnibus debeatur. 


Ecce movent in oculis nostris castra sua hostes Dei adversus Ejus dilectam sponsam et 
veritatis columnam. Ecce principum conventus, synagogae haereticorum et massonum, conciliabula 
malignantium a principe tenebrarum incitati, audaeter impiis commentis tenebras virusque nequitiae 
suae diffundunt foventque, et sic regnum suum, regnum peccati adversus regnum Christi stabilire 
et dilatare non verentur. Cum itaque Satan pro perdendis animabus tantam impendat sollicitudinem, 
tot utatur ministris, tot malignis societatibus, in quibus perversi opus ejus urgent, an non magis 
convenit, ministros Christi et Ecclesiae frequenter congregari, ut sese mutua consultatione de 
mediis, quibus animabus perielitantibus possit subveniri, instruant, et invicem cohortentur ad 
promovendum Regnum Dei et Salvatoris nostri Jesu Christi, ad resistendum regno peccati et 
conatibus diaboli? An non turpe est et probrosum, si Ecclesiae tantis angustiis circumdatae 
voluntatem despicientes, unitis viribus ad suam aliorumque salutem tuendam incumbere negligant ? 
Quidnam magis profieuam et leviorem reddet vobis operam in eura animarum in ista arte artium, 
nisi mutua eommunicatio sclentiae necessariae et experientiae in ea gerenda?  Attendat Charitas 
Vestra, „omnium divinorum divinissimum esse — dicente S. Dyonisio Areop. — Deo cooperari in 
,Salutem. Curam animarum esse totius oeconomiae christianae summam, qua neglecta aut posthabita, 
„frustra esse omnia in Ecclesia, frustra ecclesias, altaria, imagines, ritus, cantus, horas, sacrificia, 
„frustra caeremonias omnes, postremo frustra nos Dei cultores appellari, si negligentia nostra et 
ignorantia animae praetioso Fili Dei sanguine emptae intereant.^ (Sermo Ar. Eppi. Dem. Suli- 
kowski in Syn. Dioec. Leopoliensi 1593) Quaerat nunc quisque semetipsum, an ealleat omnia, quae 
pertinent ad utiliter implendum officium institutionis commissi sibi populi, et rite ministrandi 
Sacramenta praeprimis vero Poenitentiam, an sciat ea, quae pertinent ad Missae sacrificium, ad 
divinum Offieium et caeremonias saeras? an versatus sit in his, quae conducere possunt ad 
propriam sanctificationem ? 

Praeceptum tamen sempiternum est, (Lev. 10.) ut habeatis scientiam disceernendi inter sanctum 
et profanum. Labia sacerdotis custodient scientiam et legem requirent ab ore ejus, clamat Deus 
ad sacerdotes sanctuarii V. T. Nos etiam hoe verbum attinet, nos etenim frangere obligamur parvulis 
panem salutarem et verbum vitae aeternae fidelibus ministrare. Quare dietum est nobis in ordina- 
tione: „Sit doctrina vestra spiritualis medicina populo Dei.“ Ut vero talem medicinam praebere 
valeatis, necesse est, ut sieut monet Apostolus Timothaeum: „attendatis lectioni, exhortationi et 
„doctrinae, inprimis vero doctrinae fidei et morum, ne impleatur in vobis: „Si eoecus eoecum ducit, 
„ambo in foveam cadunt," et illud: „Quia tu scientiam repulisti, et ego repellam te.“ (Os. 4.) 
NXegligentes scientiam necessariam, non in virtute Dei sed in persuasibilibus humanae sapientiae 

verbis praedicant, Sacramentum Poenitentiae in interitum animarum administrant, sine zelo, sine 
eura et aequitate, immo eum taedio in vinea Domini laborant. Contra illos vae! clamat Propheta 
(Ezech. 13. 18.) quia ,consuunt pulvillos sub omni cubito manus, et faciunt cervicalia sub capite 
„universae aetatis ad capiendas animas.“ Contra illos diriguntur lamentationes: ,Periimus, quia 
„non erat, qui frangeret nobis panem, quia non habuimus hominem, qui nosin piscinam projiceret." 
,Confessari — dicit Bened. XIV. et animarum curatores, qui studia negligunt, in magno periculo 
„versantur.“ Et Theologi in hoe conveniut, quod absque sufficienti doctrina sacerdotium exercentes, 
mortaliter peccent. Hujus itaque acquirendae et exeolendae occasio in congregationibus datur per 
quaestiones et conscientiae casus ad resolvendum propositis. 


Neminem tamen vestrum latet, doctrinam eum vitae integritate conjunetam esse debere, cum 
ipse Dominus in oratione montana dieat: „Vos estis sal terrae, vos estis lux mundi.“ Quapropter 
in ordinatione s. monitum accepistis: „Sit doctrina vestra spiritualis medicina populo Dei, sit odor 
„vitae vestrae delectamentum Eeelesiae Christi. Fulgere solum, vanum est — dicit S. Bernardus — 
„ardere solum, parum est, fulgere simul et ardere, perfectum est.“ Ut igitur eum populo curae vestrae 
eommisso erescatis in virum perfectum et bonus odor Christi efficiamini, ad lucem doctrinae vestrae 
bonorum operum sal accedat necesse est. ,Date voci vestrae vocem virtutis, consonet vita 
„verbis, et statim eritin ore vestro vivus et efficax sermo Dei, et penetrabitior omni gladio ancipiti." 
(5. Bern. ser. in Syn.) 


Neigitur de ordine nostro, qui unus est omnium nobilissimus atque celsissimus dicatur: „Homo 
cum in honore esset, non intellexit;^ ne languoris somno, acedia aliisque vitiis detenti, infideles 
servi, fures et lupi rapaces inveniamur, surgamus, dum tempus est, charissimi fratres et filii! Os 
nostrum patet ad Vos laborum socii atque adjutores nostri, cor nostrum dilatatum est, praebete 
itaque aurem Antistiti vestro, et exhortemini invicem in Congregationibus Decanalibus sicut unius 
domus servi, unius familiae membra in omni veritate et charitate!! Si nosmetipsos dijudicaremus, 
non utique judicaremur a laicis, a nostris subditis spiritualibus, immo a turba profana eorum, qui 
regimen sic dictae opinionis publicae usurpant, non affieceretur eor nostrum tristitia ex tot tantisque 
eulpabili eonniventia et silentio obtectis, quae tamen nonnunquam in conventieulis familiaribus pro- 
palantur, et demum post multos annos impunitatis in lucem tracta ad Judicium Nostrum eum 
maximo omnium nostrum dedecore et intima afflictione deferuntur. Christiani Smyrnenses in litteris 
suis de martyrio Sti. Policarpi gravissima protulerunt verba: „Est insigne verae et constantis 
.charitatis, non solum propriam sed fratrum quoque felicitatem curare.“ Et. S. llyeron. dicit 
„Anima fratris tui est soror tua, si eam aberrare sinis, peccato tibi erit. Si unum membrum dicit 
„Tertull (in libro de Poenit. c. 10.) infirmatur, totum corpus compati et curationem ejus intendere 
,Obligatur.^ Quod itaque unumqueque laicum obligat, nonne magis nos sacerdotes ad invicem 
stringit, cum bene sciamus, pastorem animarum non solum tantum, sed cum plurimis curae suae 
commissis cadere?  ,Misera enim sacerdotum conversatio fit misera plebis Dominicae subversio," 
dieit S. Bernardus. 


Ad hocce charitatis praeceptum bene et fructuose implendum, scrutinia et correctio fraterna 
inserviunt. ,Melius enim dicit S. Leo PP. M. (ep. 6. c. 5.) omnis eulpa vitabitur, si inter sacerdotes 
„Domini collatio frequenter habeatur, et emendationi pariter et charitati plurimum praestat adunata 
„Societas.“ 

S. Gregor PP. M. libr. IX. ep. 106 scribit: „Plerumque etsi non amore justitiae, metu tamen 
„examinis abstinetur ab hoc, quod omnium notum est posse displicere judicio.“ Nemo dieat fratri 
defectus aut naevos aliquos objicienti: Quis te constituit judicem vel custodem meum? Non enim 

qua judex sed qua frater unius familiae, qua membrum corporis unius hoc facit, custoditque ex 
officio charitatis et jussu ecclesiae bonam famam et animam fratris sui et ovium ab ipso neglectarum. 
Non estis Vestri sed Christi, non estis de hoc mundo qui amorem sui et internum tumorem superbiae 
sub praetextu charitatis proximi eum favore culpabili tractari vult, sed electi et segregati estis in 
regnum sacerdotale, in gentem sanctam, super candelabro positi, ut luceat lux vestra et sale 
doctrinae vestrae condiatur terra. Ad militiam Dei vocatis et sub ecclesiastica obedientia constitutis 
nullatenus licet de aliqua independentia in ommi actione et conversatione cogitare.  Qualibet die 
reddere obligamini rationem de vita et actibus vestris, quia semper sub vexillo Christi sub ducatu 
Auctoritatis ecclesiasticae militare debetis. 

Ex crroneo itaque intellectu status sacerdotalis, ex false concepta correctione fraterna prove- 
niunt sane istae quaerimoniae contra scrutinia per Nos in fundamento antiquissimae praxis ecclesia- 
sticae demandata. Cum tamen major pars modum ea peragendi mutandum esse desiderat et expetit, 
Nos paterna benevolentia permoti methodum illa persolvendi discretioni DD. Decanorum relin- 
quendam esse constituimus, et quidem: Quibus magis congruus et utilior videbitur modus in 
Currenda V. ad d. 19. Julii 1868 publicatus et ab gl. m. Episcopis Szyszkowski, Poniatowski et 
Sierakowski praescriptus, hi sequantur illum. Contrarium sentientibus proponimus aliam methodum, 
ab Episcopo Posnaniensi Szembek et Ar. Eppo Dunin ad exemplum serutiniorum in Capitulis obser- 
vatorum probatam et praescriptam: Praeses Congregationis admonebit congregatos ut abjecto omni 
humano respectu et solummodo zelo pro Gloria DEI, animarum salute et sacerdotii honore ducti, 
juxta Christi Domini (Ev. Matth. 18. 15—16. 17.) et B. Jacobi App. (5. 19--20.) monitum proferant 
ea, de quibus certo constet, quae offendiculum aliis praebent, dedecore statum sacerdotalem afficiunt, 
seandalum in parochia provocant, quatenus taliter errantes fraterne admoneri et cmendari possint. 

Ut vero id absque gravi incommodo fieri valeat, quilibet super eujus vita et applicatione 
scritinium faciendum erit, caeteris manentibus, e gremio discedat ad sacristiam, quemadmodum id 
iu Capitulis observatur, ibiq tamdiu permaneat, donec omnes successive coram Praeside sensa sua 
palam aperuerint illeque per Secretarium Congregationis ad sessionem vocatus fuerit. Reverso ad 
sessionem, Praeses in charitate fraterna aperiet objeetiones a congregatis factas, atque ad emenda- 
tionem. eundem hortabifftur. Admonitus in humilitate exeipiet verba exhortationis, et si quae pro 
explicatione seu excusatione sui habuerit, submisse et sincere proferre poterit.  Discretioni Perill. 
ac ARR. DD. Deecanorum in Congregatione Praesidentium relinquimus, statim aut demum post 
frustra factam prius secretam admonitio nem ad publicain coram Congregatis fratribus 
procedere. Sed primus huie fraterno scrutinio Praeses sese subjieiat oportet, quatenus "exemplo 
humilitatis et obedientiae erga Auctoritatem ecclesiasticam reliquis praefulgeat, imo facto comprobet, 
in Congregationibus non judicium sed charitatis fraternae, mutuique adjutorii officium exerceri. 
Quodsi Praeses in aliquibus, quod DEUS avertat, deliquissc adinventus fuerit, tunc Assesor Congre- 
gationis vel senior e eondecanalibus, absoluta Congregatione eidem admonitionem nomine confratrum 
dare obligatur. Admonitio fraterna publice alicui data, non erit in actis Congregationis redigenda, 
sed a D. Praesidente in memoria servetur oportet. 

Quodsi necessitas exigeret, incorrigibllem ad Nos deferre, tune cirea acta Congregationis 
separata relatio exhibenda erit. Nec putetis Charissimi, delationem istam speciem judicialis habi- 
turam fore. Talem minime a Congregatis requirimus, sed declaramus, illam nonnisi evangelicam 
(S. Ligor. Theol. Moral. Tom IV. L. V. n. 242) seu paternam esse debere. Etenim alia Nobis 
praesto sunt media ad judieialem delationem exquirendam, videlicet: Canonica aut deeanalis visitatio 


et scrutinia in eisdem peragenda, fundatae querelae investigationem vel processum canonicum 
postulantes. 


Societates 
absrrinen-iae 
à potu 
cremati. 


Jejunium. 
Y Expositio 
Sanctissimi 
et Processio 
cum eodem. 


Recollectio- 
nes. 


Gaudio Nobis erit, si in istis Conventibus nulla aderit occasio admonendi vel etiam ad Nos 
deferendi, quae circumstantia semper in relatione adnotari debet, absque adductione nominis adhortati 
sacerdotis. 

Quod attinet supplicationes nonnullorum, quatenus ad evitandas difficultates varias, congrega- 
tionem una. die ipsis absolvere liceat, libenter concedimus DD. Decanis, ut spectatis locorum pecu- 
liaribus indigentiis et distantiae a loco Congregationis brevitate, juxta beneplacitum suum procedant, 
atque ad unam diem celebrationem congregationis restringant. 

Magnum animi solatium concepimus perlustrando questiones in Congregationibus liuedum absolutis 
ventilatas et resolutas. 

Ex hae oecasione annuntiamus, quod societates abstinentiae a potibus cremati aliorumque 
adustorum liquorum ad gradum Confraternitatis ecclesiasticae sublevari quamprimum curabimus, 
atque statuta respectiva et indulgentias talibus sodalitiis concessas promulgari faciemus. 


Resolutionem. quaestionis de jejunio a plebe fideli juxta rigidiorem praxim observato, ad 
serius tempus differre cogimur. Hic solum observamus, quod spectato usu apud populum vigente, 
temporibus strieti jejunii — non paschalis — relaxatio nullatenus inducenda sit. Similiter negotium 
uniformitalis in publico cultu divino indueendae consilio totius provinciae Episcoporum indiget. Hie 
solum, quae expositionem Sanetissimi eoncernunt, ex Synodo Dioeces. Praedecessoris Nostri Szembek 
1723 Cap. IX. annotanda esse ducimus:  ,Insistendo Brevi Innocentis PP. X. pro Regno Poloniae 
„20. Aprill. 1645 emanato, atque variis S. Congr. declarationibus, in futurum ac perpetuum, praesenti 
„Decreto Nostro prohibemus, ne quis sive saecularis, sive regularis, cujuscunque instituti existat, 
,absq Nostra vel Officii Nostri generalis licentia, in scripto etiam a Regularibus obtinenda, Pro- 
,cessiones cum Sanctissimo Sacramento facere presumat, praeterquam in festo et per octavam 
„Corporis Xsti, in festo Patroni Ecclesiae, sub cujus invocatione illa erecta est. In Ecclesiis autem 
„Regularium, in festis SS. Patriarcharum eorundem Ordinum, tum aliorum Sanctorum sui Ordonis 
„a S. Rom. Eccla Canonisatorum, pariter in illis Ecclesiis, ubi confratres sub invocatione B. V. 
,Mariae institutae, si talis consuetudo recepta: in festivitatibus ejusdem Gloriosissimae DEI Parae 
„expositiones et processiones fieri annuimus. Nec non in diebus Quadragesimae, quando in aliqua 
„Ecclesia devotio — vulgo Passya — peragitur. Item, si Confraternias sub titulo aliquorum 
„Sanctorum canonice erecta fuerit, licita illis maneat Confraternitatibus im die principalis Patroni 
„a primis Vesperis usq ad secundas, non tamen illis diebus, quibus fit in Eccla Cathedrali vel 
„parochiali Expositio Sanctissimi. In reliquis vero quatuor Solemnitatibus processio eum Expositione 
„SSimi, de mane tantum fiat, sub cujus tempore, prater lampades, luminaria seu candellae sex, 
„Si non possunt esse plures, necessario accendantur.^ 


Ex hoe percipietis. VV. Fratres, induetas qualibet die Dominica expositiones Sanctissimi, 
excepta benedictione in fine Summae Missae danda, item binas processiones cum Sanctissimo in 
aliquibus Ecclesiis post Missam solemnem et dein post Vesperas fieri solitas esse abusum, quem 
junctim unoque tempore, mutatis secum de tempore congruo inter vicinos Decanatus consiliis, non 
quidem ex templo sed paulatim eliminare praecipimus. 

Recollectiones multorum votis imo officio Nostro pastorali satisfacere cupientes ad instituendas 
spiritus recollectiones omnes vos charissimi Fratres ac Filii cohortamur, provocamus easque enixe com- 
mendamus. Quamvis etenim de pietate et conscientia Vestra non dubitamus, tamen, quia saepe 
evenit, ut animus multis saecularibus curis distentus, cirea plurima rei familiaris negotia solicitus, 
optimam partem eligere remittit, comprobante magno D. Leonis sensu: „Dum per varias actiones 
,vitae hujus solieitudo distenditur, necesse est de mundano pulvere, etiam religiosa corda 
,Sordescere.^  Praeclarum exemplum sub hoe respectu dederunt Vobis nuper ad haee Exercitia 

spiritualia cogregati sacerdotes Decanatus Crosnensis et Frysztacensis, quibus plures ex aliis 
Decanatibus sese sponte adjunxerunt. Non diffitemur difficultates cum exsequutione hujusce officii 
eonjunetas, sed urget Nos solieitudo animarum vestrarum, qui ad eminentissimum segregati mini- 
sterium, eminentia vitae et sanctiori conversatione distincti esse debetis. Manifesta est illa Domini 
sententia: Saneti estote, quia ego sanctus sum (Lev. 19. 2.) Quodsi id sacerdotibus antiquis 
dicebatur quanto magis, sacerdotes Novae Legis concernit, quibus tradita est Lex perfectionis et 
amoris et sacerdotium longe perfectius, quam vetus, in quo non animalia sed Agnus ille immacu- 
latus, qui tollit peceata mundi immolatur. Si ab eis perfectio et sanctitas requirebatur, qui ad arcam 
foederis aut vasa tabernaeuli portanda erant destinati, quidnam requiretur a nobis, qui Divinitatis 
Sanctuarium quotidie manibus tractare et Sanctum Sanctorum in medio nostri collocamus? Si ab 
eis perfectio exigebatur, qui incensum et panes offerrebant, quid a nobis, qui Divinitatis Hostiam 
offerimus, sumimus et ministramus ? 

Quomodo autem recollectiones istae ad perfectionem assequendam conferant, universae Ecclesiae 
disciplina, Sanetorumque exempla et innumerae costitutiones synodales abunde probant. Praestat 
hie adducere exhortationis verba a Smo. Domino Pio PP. IX. in moxeitata epistola ad Episcopatum 
Austriacum directa: „Sed quam vehementer ad ecclesiasticum spiritum tuendum et fovendum, atque 
„ad salutarem constantiam retinendam, conferant spiritualia Exercitia, innumeris idcirco per Romanos 
„Pontifices Praedecessores Nostros ditata indulgentiis, quisque Vestrum optime noscit. Ea proinde 
„cunctis ecclesiasticis viris etiam atque etiam commendare et ineuleare ne desinatis, quo ipsi certo 
„dierum spatio in opportunum aliquem loeum saepe secedant, ubi quavis humanarum rerum eura 
,abjeeta, omnia sua faeta, dieta eoram Deo quam diligentissime reputantes et annos aeternos assi- 
„dua meditatione habentes in mente, ac maxima beneficia sibi a Deo collata recolentes, studeant 
,eontraetas de mundano pulvere sordes abluere, et resuscitare gratiam, quae ipsis data est per im- 
,positionem manuum, et expoliantes veterem hominem cum aetibus suis novum induant, qui ereatus 
„est in justitia et sanctitate.“ Introduetionem itaque hujusce saluberimae institutionis Perill. ae AA. 
RR. DD. Decanis foraneis multum commendamus; et praeprimis his, in quorum Decanatu claustra 
existunt. In defectu horum, quilibet saltem in proprio conclavi huic divino operi vacare studeat. 
Nolite charissimi excusare excusationes, omnia tempus habent. 


Ultimo vero ex plurium votis provocamns Charitates Vestras et per viscera misericordiae 
Dei obtestamur, ut ad fundationem domus  emeritorum sacerdotum largam manum  praebeatis. 
„Religionis catholicae ratio expostulat — dicimus cum Antecessore Nostro Christophoro Szembek — 
pet ipsa Nos charitatis proximi urget obligatio, ut non tantum compatiamur fratribus; sed etiam 
„pro posse juvemus eos, qui una nobiscum operari in vinea Domini constituti, tandem exantlatis 
,laboribus fessi, nee viribus nec facultatibus suis subsistere, et honesto victu amictuque carere 
„deberent.“ 

His profecto emeritis in vinea Domini postquam aetate et viribus defecerint, et ad obeunda 
munia ecclesiastica minus idonei facti, loca sua junioribus et labori sancto aptioribus libenter cedere 
cupiunt, ab resignatione vero defectu condignae sustentationis deterrentur, suffragari debemus. 
Quem in finem peculiaris domus pro sacerdotibus deficientium pensione vel alimentatione provisis, 
qui unde se sustentent non habebunt, Premisliae erigenda vel in alia civitate Dioecesis Nostrae 
eoemenda et pro commoda habitatione adaptanda esset. Tum vero fundus pro comparando victu 
saltem colligendus, quatenus pensio vel alimentatio ipsis elargita pro reliquis necessitatibus inservire 
possit. Hortamur itaque omnes et praecipue benefieiatos, ut in eongregationibus decanalibus ad 
certas oblationes quolibet anno tempore Congregationis in manus collectorum communi suffragio 
electorum deponendas sese obligent, utve singuli Decanatus taliter collectas uno anno pecunias eum 


Domus 
emeritorum. 

elencho offerrentium pro locatione in cassa parsimoniali, ad Nostrum Consistorium mittant. Omnes 
Charissimi Fratres et singulariter Parochi studium impendant, ut haec pia intentio desideratum sortiatur 
effectum. Nam et ipsi senio confecti per aetam aut supervenientem calamitatem, in domo ista re- 
quiem pro viribus fatigatis quaerere fors debebunt. Satius, dum vires et facultates suppetunt, tem- 
pestive meditentur de eongruo sibi et fratribus suis assignando reclinatorio, omnique solicitudine 
incumbant, ut dicta domus pro emeritis, senio et laboribus aut valetudine confectis aliqua provi- 
sione erigatur. Nolumus praefinire taxam a quolibet pro fundo isto comportandam, sed pro exemplo 
solum adducimus, quod Parochi Deeanatus Drohobycensis annue 5 fl. Cooperatores vero 2 fl. 50 kr. 
contribuere sese obligaverint. Monemus porro et gravissime obligamus, ut quicunque vestrum su- 
premae voluntatis testamentariae elogio bona sua dispensat, pro emeritorum. vel infirmorum Sacer- 
dotum domo erigenda vel minimam partem peculii sui leget. 

Hisce claudimus praesentum ordinationem Nostram eum eo, quod reliquae petitiones signanter 

vero de reductione Missarum fundationalium, de divisione Decanatus separate ad Consistorium No- 
strum immittendae veniant. 

Ad calcem adjieimus sequentes quaestiones per Congregatos patria lingua resolvendas, atque 
circa Acta Congregationis Nobis anteponendas? 

I. An magis utiles sint consuetis concionibus catecheticae conciones juxta certum systema ad 
populum ruralem habendae? | Quomodo sunt ordinandae? 

II. In confessione antenuptiali, omnibus ad nuptias jam paratis, sponsus accusat se de peceato 
Summo Pontifici reservato e. g. duello. Celebratio nuptiarum absque scandalo differri nequit. 
Quomodo Confessarium procedere oportet? 

IIl. Quaenam impedimenta canonica a civili legislatione moderna non aeceptantur, et quae im- 
pedimenta per eandem inducta, ab Ecclesia non agnusceuntur? 


Antonius Josephus 
Episcopus. 


À Consistorio Episcopali r. 1. 
Premisliae die 29. Maji 1869. 


ignatius Łobos 
Cancellarius. 


Typis A. Levay Premisliae. 


